Britanniassa Novitšok-hermomyrkylle altistunut brittimies on kertonut tapauksesta ITV News -kanavan haastattelussa. (siirryt toiseen palveluun)

45-vuotias mies ja hänen 44-vuotias kumppaninsa altistuivat myrkylle kesäkuun lopulla lounaisenglantilaisessa Amesburyssa lähellä Salisburya, jossa maaliskuussa yritettiin myrkyttää entinen venäläisvakooja ja tämän tytär.

ITV-televisiokanavan haastattelussa Charlie Rowley kertoo löytäneensä parfyymipullon avaamattomassa paketissa ja muovipakkauksessa.

Hän sanoo, ettei muista löytöpaikkaa.

Rowley antoi pullon lahjaksi kumppanilleen Dawn Sturgessille, joka tunnisti parfyymipullon merkin ja suihkutti pullossa ollutta ainetta ranteilleen.

Myös Rowley sai ainetta käsilleen ja pesi sen heti pois.

– Se oli öljymäistä ja haistoin sitä. Se ei tuoksunut parfyymilta, Rowley kertoi.

– Viidentoista minuutin sisällä Dawn sanoi, että hänellä on päänsärky. Hän kysyi, onko minulla päänsärkytabletteja. Hän sanoi tuntevansa olonsa kummalliseksi ja hänen pitää mennä makaamaan kylpyyn. Menin kylpyhuoneeseen ja löysin hänet täysissä vaatteissa kylpyammeesta, hyvin huonossa tilassa.

Molemmat sairastuivat vakavasti, ja heidät vietiin sairaalaan myöhemmin sinä päivänä, 30. kesäkuuta. Dawn Sturgess kuoli 9. heinäkuuta.

Britannian viranomaiset selvittävät, onko kyseinen myrkky samasta erästä, jolla maaliskuussa yritettiin murhata entinen venäläisvakooja Sergei Skripal ja tämän tytär Julia. Skripalit selvisivät myrkytysyrityksestä hengissä.

Britannia syyttää tapauksesta Venäjää. Venäjä on kiistänyt syytökset.

Aiheesta aiemmin:

Novitshok-myrkylle altistunut pääsi sairaalasta Britanniassa 20.7.2018

Kemiallisten aseiden kieltojärjestö tutkii Amesburyn hermomyrkkytapausta Britanniassa 19.7.2018

Mies ja nainen altistuivat Novitšok-hermomyrkylle lähellä Salisburya – Tämä tiedetään Britannian uudesta myrkytystapauksesta 5.7.2018

Asiantuntija Amesburyn hermomyrkystä: "Pysyy käyttökelpoisena 20–30 vuotta" 5.7.2018

Britannian mukaan venäläisvakoojaan käytettiin neuvostoliittolaista hermomyrkkyä – Suomalaisasiantuntija: Uhrit saivat luultavasti vasta-ainetta 12.3.2018

Aiheesta muualla:

ITV News: Novichok poisoning victim Charlie Rowley reveals perfume gift he gave to partner contained deadly nerve agent (siirryt toiseen palveluun) 24.7.2018

The Sun: Novichok survivor Charlie Rowley haunted by guilt after giving girlfriend killer nerve agent — believing it was perfume (siirryt toiseen palveluun) 24.7.2018

The Guardian: Novichok victim found substance disguised as perfume in sealed box (siirryt toiseen palveluun) 24.7.2018

Helsingin Sanomat: Brittimies poimi hajuvesipullon ja antoi sen lahjaksi kumppanilleen, sitten molemmat vajosivat koomaan hermomyrkyn takia – selviytyjä kertaa tapahtumia The Sunin haastattelussa (siirryt toiseen palveluun) 24.7.2018

Iltalehti: Novitshok-myrkky oli hajuvesipullossa, jonka selviytynyt antoi lahjaksi menehtyneelle puolisolleen - kertoo Sunille: ”En pääse tästä koskaan yli” (siirryt toiseen palveluun) 24.7.2018

Ilta-Sanomat: Charlie lahjoitti kumppanilleen hajuvesi­pullon, jossa oli Novitshok-hermomyrkkyä – pian alkoi tapahtua kauheita (siirryt toiseen palveluun) 25.7.2018

Lähteet: AFP, AP